Na temelju članka 74. stavak 1. Zakona o komunalnom gospodarstvu (“Narodne novine”, broj 68/18, 110/18 i 32/20), gradonačelnik Grada Šibenika, podnosi Gradskom vijeću Grada Šibenika

# IZVJEŠĆE O IZVRŠENJU

**PROGRAMA ODRŽAVANJA KOMUNALNE INFRASTRUKTURE NA PODRUČJU GRADA ŠIBENIKA U 20202. GODINI**

**I**

Programom održavanja komunalne infrastrukture na području Grada Šibenika u 2022. godini („Službeni glasnik Grada Šibenika“, broj 8/21), te Izmjenama istog Programa („Službeni glasnik Grada Šibenika“, broj 6/22 i 12/22), utvrđeni su opis, opseg i financijska sredstava za obavljanje poslova održavanja komunalne infrastrukture slijedećih komunalnih djelatnosti:

* + - 1. održavanja građevina javne odvodnje oborinskih voda,
      2. održavanja čistoće u dijelu koji se odnosi na čišćenje javno prometnih površina,
      3. održavanja javnih zelenih površina,
      4. održavanje javnih površina na kojima nije dopušten promet motornim vozilima
      5. održavanja nerazvrstanih cesta,
      6. održavanja groblja,
      7. održavanja javne rasvjete,
      8. deratizacije i dezinsekcija javnih površina, skupljanje i postupanje s neupisanim psima, te s napuštenim i izgubljenim životinjama.

Način, normativi i ostali poslovi održavanja komunalne infrastrukture utvrđeni su na temelju programa komunalnih trgovačkih društava za 2022. godinu, osim djelatnosti javne rasvjete, održavanja nerazvrstanih cesta i dijela održavanja javnih površina za koje su navedeni pokazatelji utvrđeni na temelju ostvarenog u prethodnim godinama, te podataka iz troškovnika pisanih ugovora s trgovačkim društvima kojima su obavljanje komunalnih poslova odnosnih komunalnih djelatnosti povjereni za četverogodišnje razdoblje.

Novčana sredstva za održavanje nerazvrstanih cesta i čišćenje fasada zgrada i javnih površina utvrđena su na temelju procjene

Iskaz financijskih sredstava potrebnih za ostvarivanje ovog Programa temeljio se na ravnoteži prihodovne i rashodovne strane, a prihodi i primici, te izdaci i ostala plaćanja, na utvrđenom ukupnom iznosu komunalne naknade i proračunskim sredstvima, odnosno strukturi njegove raspodjele u Proračunu Grada Šibenika za 2022. godinu.

**II**

**1. Održavanje građevina javne odvodnje oborinskih voda**

Poslove održavanja sustava odvodnje atmosferskih voda obavljalo je komunalno trgovačko društvo “Vodovod i odvodnja” d.o.o. Šibenik. Pod odvodnjom atmosferskih voda razumijeva se odvodnja voda s nepropusnih javnih površina mješovitom, odnosno oborinskom (razdjelnom) javnom kanalizacijskom mrežom.

Poslove redovitog održavanja, pojačanog održavanja i interventne zahvate, koji su obavljeni za vrijeme i poslije nevremena, činili su:

1. ručno čišćenje taložnica slivnih rešetki,
2. ručno čišćenje taložnica slivnih rešetki na stepenicama,
3. odvoz materijala na odlagalište,
4. popravak ili odčepljivanje priključka na kanal. kolektora,
5. zamjena slivnih rešetki.

**2. Održavanje čistoće u dijelu koji se odnosi na čišćenje javno prometnih površina**

Komunalne poslove održavanja čistoće javnih površina obavljalo je komunalno trgovačko društvo “ZELENI GRAD ŠIBENIK” d.o.o. Šibenik.

Teritorijalni obuhvat čišćenja javnih površina činilo je područje Grada Šibenika i područje prigradskih naselja ukupne površine od 76.008.180 m2.

U prigradskim naseljima su se vršile akcije pročišćavanja vezane uz najavljena događanja.

Čišćenje javnih površina obavljalo se u pravilu od 7do 14 sati, pročišćavanje od 14 do 21 sat, dok se pranje obavljalo od 23 do 06 sati.

Strojno pranje javno prometnih površina obavljalo se u vremenskom periodu od 01. lipnja do 30. rujna, dok se ručno obavljalo u vremenskom periodu od 04. lipnja do 15. rujna.

Javne površine (ulice, trgovi, nogostupi, parkovi i slično) prema njihovom značenju, stupnju onečišćenja te učestalosti čišćenja razvrstane su u 6 skupina. Normativ čišćenja javne površine iznosio je 1.200 m2 za jedan sat rada, a za čišćenje površine od 59.225.220 m2 potrebno je bilo 49.354,35 sati rada ili 28,20 radnika godišnje.

Pored navedenog broja na Zlarinu, Kapriju i Žirju radio je po jedan radnik, a u ljetnim mjesecima dodatno se održavala čistoća na javnim površinama u Brodarici, Jadriji, Zatonu, Zablaću, Raslini, Jadrtovcu, Žaboriću, Grebaštici ( 12.006 sati rada)

Sveukupno čišćenje javnih površina obavilo se za 49.354,35 + 12.006 sati rada ili sa 35,06 radnika.

Površine pod upravom Javne ustanove za upravljanje zaštićenim područjima i drugim zaštićenim prirodnim vrijednostima na području Šibensko kninske županije, površine oko autobusnog i željezničkog kolodvora, gradske tržnice, površine pod upravom Lučke uprave Šibenik, površine uz Polikliniku i uz trgovačke centre, dvorišta i igrališta osnovnih i srednjih škola, parkirališta Sv. Nediljica, poliklinike i Drage ne smatraju se javnim površinama. Njihovo čišćenje bili su dužne organizirati pravne osobe čije su vlasništvo ili koje njima upravljaju.

Pranje javnih površina obavljalo se strojno (auto-cisternom) i ručno (pomoću ručnih kolica).

Strojnim načinom oprano je 140.000 m2 a ručnim načinom 19.600 m2.

Normativ za strojno pranje iznosio je 12.500 m2 za jedan sat rada, a za jedan dan se opralo 87.500 m2, te je u 114,4 radna dana utrošeno 800 sati rada. Normativ za ručno pranje iznosio je 900 m2 za jedan sat rada, te je u 52 radna dana utrošeno 888,6 sati rada.

Jednom tjedno prao se pothodnik na Baldekinu i Meterizama, Buta H.Bilinića i stubište u Dragi.

Za vrijeme turističke sezone pojačano su održavane javne površine i plaže u

naseljima ili dijelovima naselja; Brodarica, Grebaštica, Jadrija, Jadrtovac, Raslina, Zablaće, Zaton, Jadrijas, Žaborić i otocima Kaprije, Krapanj, Zlarin i Žirje, te gradskih tvrđava.

Javni nužnik u Ulici Starog kazališta bio je otvoren 365 dana uz dnevno prisustvo radnika po dva sata.

Javni nužnik na Trgu Republike Hrvatske bio je otvoren 210 dana, od 04. travnja do 30 listopada, po četrnaest sati dnevno.

Za održavanje javnih nužnika bilo je potrebno angažirati 2 radnika.

**3. Održavanje javnih površina**

Poslove održavanja javnih površina u dijelu održavanja javnih zelenih površina, parkova, dječjih igrališta i dijelu urbane opreme obavljalo je trgovačko društvo “ZELENI GRAD ŠIBENIK” d.o.o. Šibenik, a održavanje pješačkih staza, pješačkih zona, trgova i javnih prometnih površina osim javnih cesta, obavljalo je trgovačko društvo „BEMIX“ d.o.o Grebaštica sukladno Zakonu o komunalnom gospodarstvu.

1. *Održavanje javnih zelenih površina*

U okviru poslove održavanja javnih zelenih površina obavljeni su radovi na površina razvrstanim u dvije skupine prema intenzitetu održavanja.

U prvoj skupini zelenih površina koja se prostire na 43.221 m2 zemljišta obavljeni su poslovi uređenja travnjaka, cvjetnih ploha, trajnica, ukrasnog grmlja, drveća, živica, staza, površina pod tucanikom, zelenih otoka na ulazima u grad, poslovi košnje motornom kosilicom, te održavanje vrtnih klupa i vodoskoka.

U drugoj skupini zelenih površina koja se prostire na 143.284 m2 zemljišta obavljeni su radove održavanja koji čine poslovi uređenja cvjetnjaka, grmova i trajnica, stablašica, travnjaka, grmlja, drveća i živica, te popravak vrtnih klupa i uređenje dječjih igrališta.

## Redovnim održavanjem i pojačanim održavanjem u mjesecima turističke sezone izvršeni su vrtlarski radovi u: MO Raslina, MO Zaton, MO Jadrija, MO Brodarica, MO Žaborić, MO Grebaštica, MO Zablaće, MO Mandalina, MO Jadrtovac, MO Zlarin i MO Vrpolje.

U sklopu održavanja gradskih zelenih površina nalaze se slijedeća dječja igrališta:

Dječje igralište na obali,

Dječja igrališta u ulici V. Lisinskog,

Dječje igralište u ulici P. Preradovića I,

Dječje igralište u ulici Petra Preradovića II

Dječje igralište na Bualima,

Dječje igralište u Bosanskoj ulici,

Dječja igrališta na Šubićevcu,

Dječja igrališta na Meterizama,

Dječje igralište na Trgu A. Hebranga,

Dječje igralište u Ulici bran. Domovinskog rata,

Dječje igralište na Vidicima,

Dječje igralište na Krvavicama, te

Dječje igralište na Biocima (rekreacijski park),

Dječje igralište na Mažuricama,

Dječje igralište u Crnici,

Dječja igrališta u MO i GČ Brodarica, Zablaće, Grebaštica, Zaton, Raslina i Jadrija

Financijska sredstva uložena su za obnovu opreme i njenu modernizaciju, za rad na zelenim površinama i dječjim igralištima. kao i za opremu za svakodnevni rad.

Za održavanje radnih aktivnosti na održavanju javnih zelenih i prometnih površina i ostale urbane opreme osigurano je sukladno raspoloživim sredstvima podmirenje materijalnih troškova i opreme (gorivo, mazivo, metalne opreme, boje, amortizacije, umjetno i stajsko gnojivo, plodna zemlja, sve vrste cvijeća, trave, grmove, stabla i sl.).

Održavanje javnih fontana u 2022. godini sastojalo se od redovnog održavanja, čišćenje, te kontroliranja rada vodoskoka i fontana.

*3.2. Održavanje ostalih javnih površina*

Radove održavanja ostalih javnih površina činili su poslovi uređenja pješačkih staza, pješačkih zona, trgova i javnih prometnih površina, osim javnih cesta, kao što su kamene, betonske i asfaltne površine, popravak rubnika od različitog materijala, pasica, rigola i bankina, popravak oštećenih stepeništa, uređenje nogostupa i slično, a obavljalo ih je trgovačko društvo „BEMIX“ d.o.o. iz Grebaštice na temelju Ugovora broj: KLASA: 406-03/22-01/05, URBROJ: 2182-1-06-22-15, od 29. travnja 2022. godine o povjeravanju komunalnih poslova komunalne djelatnosti održavanja javnih površina na području Grada Šibenika, sukladno Zakonu o komunalnom gospodarstvu

**4. Održavanje nerazvrstanih cesta**

Održavanje nerazvrstanih cesta obavljalo je trgovačko društvo „CESTE ŠIBENIK“ d.o.o. Šibenik na temelju Ugovora o povjeravanju komunalnih poslova komunalne djelatnosti održavanja nerazvrstanih cesta na području Grada Šibenika, broj KLASA: 406-03/22-01/09, URBROJ: 2182-1-6/1-22-14 od 12. svibnja 2022. godine, sukladno Zakonu o komunalnom gospodarstvu.

Održavanje nerazvrstanih cesta je održavanje površina koje se koriste za promet po bilo kojoj osnovi i koje su pristupačne većem broju korisnika, a koje nisu razvrstane ceste u smislu posebnih propisa, te gospodarenje cestovnim zemljištem uz nerazvrstane ceste.

Održavanje horizontalne prometne signalizacije, održavanje i obnova prometnih trakova, održavanje prohodnosti u zimskim uvjetima na nerazvrstanim cestama obavljalo se kontinuirano.

Opseg tekućeg održavanja nerazvrstanih cesta činili su radovi utvrđeni neposrednim uvidom tijekom godine, a odnosili su se na: popravak kolnika od kamenog materijala, popravke na cestama s asfaltnim kolnikom, sanaciju udarnih rupa hladnom asfaltnom masom, presvlačenje postojećih asfaltnih ploha, sanaciju površina od granitnih kocaka, održavanje kolnika od kamenog materijala, strojno košenje trave i grmlja, popravak betonskih kolnika, te na poslove zimske službe.

Poslove nabave, popravka i postavljanja horizontalne i vertikalne prometne signalizacije obavljala je tvrtka „PRVI TREPTAČ“ d.o.o. Split na temelju ugovora o obavljanju komunalnih poslova predmetne komunalne djelatnosti, broj: KLASA: 406-01/20-02/05, URBROJ: 2182/01-03/1-20-17, od 8. rujna 2020. godine, a od 23.05.2022. godine iste poslove je obavljala tvrtka „PISMORAD“ d.o.o. Sveta Nedjelja temeljem ugovora broj: KLASA: 406-03/22-01/01, URBROJ: 2182-1-6/1-22-25.

**5. Održavanje groblja**

U području održavanja groblja obavljeni su komunalni poslovi održavanja prostora i zgrada za obavljanje ispraćaja i sahrane pokojnika, kao što su objekti i oprema mrtvačnice, održavanje urednosti i prohodnosti prilaznih putova, staza između grobnica, zelenih površina na groblju, cvijeća, sadnica i drveća te čišćenje površine groblja od svih vrsta otpada.

Poslove održavanja groblja obavljalo je trgovačko društvo „ČEMPRESI“ d.o.o. iz Šibenika.

Gradska groblja su: “Kvanj” i “Sv. Ana”, “Sv. Petar”, “Sv. Nediljica”, “Sv. Spas” i “Raskrižje” Ražine, ukupne površine od 64.400 m2 a imaju ukupno 4.038 grobnica.

Gradska groblja održavala su se svaki dan sukladno dnevnom i tjednom planu aktivnosti službe za održavanje groblja.

Skupljanje i odvoz otpada s groblja obavljalo se dva puta tjedno putem ugovornog odnosa sa Zelenim gradom Šibenik d.o.o. i putem prikupljanja i deponiranja smeća od strane službi Čempresa d.o.o. Šibenik.

**6. Javna rasvjeta**

Obavljanje poslova održavanja javne rasvjete povjereno je trgovačkom društvu „PECTUS“ d.o.o. Perković, na temelju Ugovora o povjeravanju komunalnih poslova komunalne djelatnosti javne rasvjete na području Grada Šibenika, KLASA: 363-02/17-01/550, URBROJ: 2182/01-03/1-18-10, od 08. siječnja 2018. godine, te Dodatka istom Ugovoru od 04. siječnja 2022. godine, sukladno Zakonu o komunalnom gospodarstvu.

Pod pojmom “javna rasvjeta” razumijeva se upravljanje i održavanje objekata i uređaja javne rasvjete, uključivo podmirivanje troškova električne energije za rasvjetljivanje javnih površina, javnih cesta koje prolaze kroz naselje i nerazvrstanih cesta.

Objekti i uređaji koji se koriste isključivo za javnu rasvjetu vlasništvo su Grada Šibenika. Grad Šibenik je dužan objekte i uređaje održavati i rasvjetljavati javne površine na jedan od organizacijskih oblika obavljanja komunalnih djelatnosti.

Komunalni poslovi održavanja javne rasvjete u promatranom razdoblju su bili slijedeći: izmjena raznih tipova žarulja, izmjena prigušnica, izmjena propaljivača, razdjelnica, luksomata, raznih osigurača, grla žarulja i sklopnika, demontaža svjetiljki te njihova dobava i montaža, demontaža i montaža stupova, izrada spojki, lociranje mjesta kvarova, izmjena kablova različitih vrsti i dimenzija, iskop različitih kanala, i sl.

**7. Dezinsekcija i deratizacija javnih površine, te skupljanje i postupanje s**

**neupisanim psima**

7.1. Dezinsekcija i deratizacija

Komunalne poslove komunalne djelatnosti dezinsekcije i deratizacije javnih površina na području Grada Šibenika obavljalo je trgovačko društvo „As – Eko“ d.o.o. Šibenik, na temelju ugovora, KLASA: 406-01/19-02/22, URBROJ: 2182/01-06-20-17, od 31.01.2020. godine, sukladno Zakonu o komunalnom gospodarstvu.

Navedeni poslovi obavljani su na slijedeći način:

- larvicidno tretiranje medija pogodnih za razvoj komaraca (otvorene stajaće vode) obavljeno je na cjelokupnom području Grada i to dva puta.

- dezinsekcija javnih površina noćnim zaprašivanjem u ljetnom razdoblju (zaprašivanje odraslih komaraca) obavljeno je tretiranjem javnih površina na području naselja Šibenik (kojeg čine dijelovi naselja Šibenik, Zablaće Ražine, Ražine Donje, Mandalina i Jadrija), Brodarice, Žaborića i Zatona.

- proljetna i jesenska sistemska preventivna deratizacija javnih prometnih površina, te neizgrađenog građevinskog zemljišta u vlasništvu Grada Šibenika, obavljena je na području naselja Šibenik (kojeg čine dijelovi naselja Šibenik, Zablaće, Ražine, Ražine Donje, Mandalina i Jadrija) , planski po mapama zone deratizacije, odnosno unaprijed izrađenim hodogramima.

7.2. *S*kupljanje i postupanje s neupisanim psima, te s napuštenim i izgubljenim životinjama.

Komunalne poslove skupljanja i postupanja s neupisanim psima, skupljanja i postupanja s napuštenim i izgubljenim psima, primanja prijava o napuštenim i izgubljenim psima, vođenja evidencije o napuštenim i izgubljenim psima, zaštite i smještanja napuštenih i izgubljenih pasa, obavljalo je trgovačko društvo „As – Eko“ d.o.o. Šibenik, na temelju Ugovora, KLASA: UP/I-363-01/18-01/106, URBROJ: 2182/01-03/1-18-7, od 27. lipnja 2018. godine, te Ugovoru broj: KLASA: 406-03/22-01/10, URBROJ: 2182-01-06-22-8, od 17.05. 2022. godine, sukladno Zakonu o komunalnom gospodarstvu.

Navedeni poslovi obavljali su se na području naselja Šibenik (kojeg čine dijelovi naselja Šibenik, Zablaće, Ražine, Ražine Donje, Mandalina i Jadrija), Brodarica, Žaborić i Zaton, kontinuirano, u pravilu na inicijativu djelatnika „As – Eka“, a izuzetno prema nalogu Komunalnog redarstva Grada Šibenika, te na preostalom području Grada Šibenika, pojedinačno, na poziv i prema nalogu Komunalnog redarstva Grada Šibenika, tijekom cijele kalendarske godine.

U 2022. godini uhvaćen je i zbrinut 71 pas i 15 mačaka.

7.3. Zbrinjavanje lešina životinja

U 2022. godini s javnih površina i nerazvrstanih cesta uklonjeno je 160 lešina pasa i mačaka.

1. **Čišćenje fasada zgrada i javnih površina od grafita**

U 2022. godini čišćenje fasada zgrada i javnih površina od grafita obavljalo se u skladu sa Odlukom o povjeravanju obavljanja komunalnih djelatnosti ( „Službeni glasnik Grada Šibenika“, broj 1/19 i 9/19), a obavljao ih je „Zeleni grad Šibenik“ d.o.o. Šibenik po potrebi.

**III**

Na temelju podataka o površinama poslovnog i stambenog prostora obveznika plaćanja komunalne naknade, visine komunalne naknade, podataka o izvršenju Proračuna Grada Šibenika, te Programom utvrđenog opsega radova održavanja uređenog građevinskog zemljišta, u 2022. godini su planirani i ostvareni slijedeći prihodi i primici te izdaci i ostala plaćanja za održavanje komunalne infrastrukture:

|  |  |  |  |  |
| --- | --- | --- | --- | --- |
| Opis i naznaka poslova | Iznos u kunama | | | |
| Program | Izmjena | Ostvarenje | Indeks |
| 1. **PRIHODI I PRIMICI** | | | | |
| Komunalna naknada | 20.545.000,00 | 21.445.000,00 | 20.470.565,48 | 95,46 |
| Ostale pomoći | 4.950.000,00 | 3.800.000,00 | 3.829.083,01 | 100,77 |
| Komunalni doprinos | 200.000,00 | 110.000,00 | 106.800,10 | 97,09 |
| Opći prihodi i primici | 50.000,00 | 80.000,00 | 62.199,52 | 77,75 |
| Prihodi za posebne namjene | 0 | 120.000,00 | 122.319,94 | 101,93 |
|  |  |  |  |  |
| **UKUPNO PRIHODI I PRIMICI** | **25.745.000,00** | **25.555.000,00** | **24.590.968,05** | **96,23** |
|  | | | | |
| 1. **IZDACI I OSTALA PLAĆANJA** | | | | |
| **1. Odvodnja oborinskih voda** | | | | |
| -ručno čišćenje taložnica | 100.000,00 | 100.000,00 | 100.000,00 | 100,00 |
| -ručno čišćenje taložnica na stepenicama | 12.500,00 | 12.500,00 | 12.500,00 | 100,00 |
| -odvoz materijala na deponij | 12.500,00 | 12.500,00 | 12.500,00 | 100,00 |
| -odčepljivanje priključaka na kanal | 12.500,00 | 12.500,00 | 12.500,00 | 100,00 |
| -zamjena slivnih rešetki | 12.500,00 | 12.500,00 | 12.500,00 | 100,00 |
| **UKUPNO** | **150.000,00** | **150.000,00** | **150.000,00** | **100,00** |
|  |  |  |  |  |
| **2.Održavanje čistoće javnih površina** | | | | |
| -čišćenje javno prometnih i zelenih površina-rad higijeničara | 3.700.000,00 | 3.787.000,00 | 3.763.306,53 | 99,37 |
| -pojačano održavanje javnih površina u turističkoj sezoni-rad higijeničara | 600.000,00 | 600.000,00 | 600.000,00 | 100,00 |
| -strojno pranje javno prometnih površina | 400.000,00 | 400.000,00 | 400.000,00 | 100,00 |
| -ručno pranje javno prometnih površina-rad higijeničara | 200.000,00 | 200.000,00 | 200.000,00 | 100,00 |
| -odvoz i odlaganje prikupljenog otpada s javno prometnih površina | 600.000,00 | 601.000,00 | 621.721,11 | 103,45 |
| -Odvoz i odlaganje raznog komunalnog otpada s nelegalnih odlagališta | 200.000,00 | 200.000,00 | 200.000,00 | 100,00 |
| **UKUPNO** | **5.700.000,00** | **5.788.000,00** | **5.785.027,64** | **99,95** |
| **3. Održavanje javnih površina** | | | | |
| **3.1. Održavanje javnih zelenih površina** | | | | |
| -prva kategorija zelenih i javnih površina | 1.200.000,00 | 1.200.000,00 | 1.237.753,27 | 103,15 |
| -druga skupina zelenih i javnih površina | 2.000.000,00 | 2.300.000,00 | 2.347.000,00 | 102.04 |
| -održavanje dječjih igrališta | 200.000,00 | 202.000,00 | 222.000,00 | 109,90 |
| -uređenje zelenih površina u MO | 150.000,00 | 450.000,00 | 460.000,00 | 102,22 |
| -automatsko navodnjavanje hortikulturnih površina | 100.000,00 | 100.000,00 | 120.000,00 | 120,00 |
| -sadnja stabala | 100.000,00 | 150.000,00 | 150.000,00 | 100,00 |
| **Ukupno zelene površine** | **3.750.000,00** | **4.402.000,00** | **4.536.753,27** | **103,06** |
| **3.2. Održavanje ostalih javnih površina** | | | | |
| -održavanje ostalih javnih površina | 1.800.000,00 | 1.800.000,00 | 1.531.074,77 | 85,06 |
| -održavanje javnih fontana | 100.000,00 | 80.000,00 | 80.000,16 | 100,00 |
| **Ukupno ostale površine** | **1.900.000,00** | **1.880.000,00** | **1.611.074,77** | **85,70** |
|  |  |  |  |  |
| **Ukupno zelene i ostale površine** | **5.650.000,00** | **6.282.000,00** | **6.147.828,20** | **97,86** |
|  | | | | |
| **4. Održavanje nerazvrstanih cesta** | | | | |
| - održavanje nerazvrstanih cesta | 4.200.000,00 | 4.200.000,00 | 3.931.324,27 | 93,60 |
| -vertikalna i horizontalna prometna signalizacija | 750.000,00 | 500.000,00 | 388.422,13 | 77,68 |
| -zaštitne ograde i stupići | 245.000,00 | 245.000,00 | 209.247,60 | 85,41 |
| **UKUPNO** | **5.195.000,00** | **4.945.000,00** | **4.528.994,00** | **91,59** |
|  | | | | |
| **5. Održavanje groblja** | | | | |
| -prva skupina groblja | 600.000,00 | 600.000,00 | 595.833,33 | 99,31 |
| **UKUPNO** | **600.000,00** | **600.000,00** | **595.833,33** | **99,31** |
|  | | | | |
| **6. Javna rasvjeta** | | | | |
| -potrošena energija | 4.650.000,00 | 4.810.000,00 | 4.722.667,23 | 98,18 |
| -troškovi tekućeg i investicijskog održavanja | 2.750.000,00 | 1.600.000,00 | 1.330.045,63 | 83,13 |
| -ostali financijski rashodi | 50.000,00 | 80.000,00 | 62.199,52 | 77,75 |
| **UKUPNO** | **7.450.000,00** | **6.490.000,00** | **6.114.912,38** | **94,22** |
|  | | | | |
| **7. Deratizacija, dezinsekcija i sakupljanje i postupanje s neupisanim psima, te s napuštenim i izgubljenim životinjama** | | | | |
| -deratizacija i dezinsekcija javnih površina | 800.000,00 | 950.000,00 | 938.372,50 | 98,78 |
| -skupljanje i postupanje s neupisanim psima | 200.000,00 | 350.000,00 | 330.000,00 | 94,29 |
| **UKUPNO** | **1.000.000,00** | **1.300.000,00** | **1.268.372,50** | **97,57** |
|  |  |  |  |  |  |  |  |
| **UKUPNO IZDACI I OSTALA PLAĆANJA** | **25.745.000,00** | **25.555.000,00** | **24.590.968,05** | **96,23** |

**IV**

Ukupni prihodi i primici te ukupni izdaci za održavanje komunalne infrastrukture na području Grada Šibenika u 2022. godini planirani su Programom u iznosu od 25.745.000,00 kuna, a Izmjenama Programa u iznosu od 25.555.000,00 kuna, a ostvareni su u iznosu od **24.590.968,05** kuna.

Navedeni prihodi i primci koristili su se za izdatke i ostala plaćanja održavanja komunalne infrastrukture na slijedeće komunalne djelatnosti:

|  |  |
| --- | --- |
| DJELATNOST | KUNA |
| Odvodnja oborinskih voda | 150.000,00 |
| Održavanje čistoće javnih površina | 5.785.027,64 |
| Održavanje javnih površina | 6.147.828,20 |
| Održavanje nerazvrstanih cesta | 4.528.994,00 |
| Održavanje groblja | 595.833,33 |
| Javnu rasvjetu | 6.114.912,38 |
| Dezinsekcija, deratizacija, skupljanje i postupanje s neupisanim psima, te s napuštenim i izgubljenim životinjama | 1.268.372,50 |
| **Ukupno** | **24.590.968,05** |

Navedeni prihodi raspoređeni su na nositelja poslova održavanja objekata i uređaja objekata komunalne infrastrukture pojedinih komunalnih djelatnosti.

KLASA: 363-01/21-01/211

URBROJ: 2182-01-03/1-23-8

Šibenik, 24. travnja 2023.

GRADONAČELNIK

Željko Burić, dr.med.

Dostaviti:

1. Gradsko vijeće Grada Šibenika

2. Upravni odjel za komunalne

djelatnosti – ovdje

3. Upravni odjel za financije-ovdje

4. Dokumentacija – ovdje

O b r a z l o ž e nj e

Program održavanja komunalne infrastrukture na području Grada Šibenika u 2022. godini, donijelo je Gradsko vijeće Grada Šibenika na temelju članka 72. stavak 1. Zakona o komunalnom gospodarstvu na 5. sjednici od 14. prosinca 2021. godine („Službeni glasnik Grada Šibenika“, broj 8/21), a Izmjene Programa na 7. sjednici od 9. lipnja 2022. godine i 12. sjednici od 19. prosinca 2022. godine („Službeni glasnik Grada Šibenika“, broj 6/22 i 12/22).

Programom su uređena pitanja obavljanja poslova održavanja komunalne infrastrukture, od utvrđivanja opsega poslova održavanja do financiranja njihova ostvarivanja iz prikupljenih sredstava komunalne naknade i proračuna Grada Šibenika. Ukupni prihodi i primici planirani su u iznosu od 25.745.000,00 kuna. Nakon donošenja odluka o izmjeni Programa, u 2022. godini, ukupno planirani prihodi i primici za održavanje komunalne infrastrukture iznosili su 25.555.000,00 kuna, a namijenjeni su za financiranje održavanje komunalne infrastrukture komunalnih djelatnosti odvodnje atmosferskih voda, održavanje čistoće u dijelu koji se odnosi na čišćenje javnih površina, održavanje javnih površina, održavanje nerazvrstanih cesta, groblja, javne rasvjete, dezinsekcije, deratizacije i skupljanje i postupanje s neupisanim psima, a ostvareni su u iznosu od **24.590.968,05** kuna, te su raspoređeni na nositelje poslova održavanja objekata i uređaja komunalne infrastrukture pojedinih komunalnih djelatnosti.

Člankom 74. stavak 1. Zakona o komunalnom gospodarstvu, propisano je da gradonačelnik podnosi gradskom vijeću izvješće o izvršenju Programa održavanja komunalne infrastrukture za prethodnu kalendarsku godinu.